Bernard og Bianca

Bernard og Bianca (originaltittel: The Rescuers) er en amerikansk animert fantasyfilm fra 1977 produsert av Walt Disney Productions. Filmen handler om de to musene Bernard og Bianca som skal redde jenta Penny som har blitt kidnappet av juveltyven Madame Medusa. Hun har til hensikt å bruke henne for å få tak i en diamant kalt "Djevelens øye". Filmen blander mennesker og dyr på en måte der dyrene opptrer som mennesker. Handlingen bygger på to bøker av Margery Sharp: The Rescuers og Miss Bianca.

Filmen er den 23. i rekken av Disneys klassikere.

I 1990 kom en oppfølger kalt Bernard og Bianca i Australia.

 Handling 
Historien handler om den lille foreldreløse jenta Penny som bor på barnehjem, men hun blir kidnappet av den onde Madame Medusa som bor på en husbåt ute i sumpene. Hun trenger et barn som er akkurat passe stort for å kunne senkes ned i en brønn hvor det ligger en verdifull diamant ved navn «Djevelens øye». Penny har det ikke bra om bord i husbåten og klarer å sende en flaskepost med bønn om hjelp. Flaskeposten blir funnet av en liten internasjonal brigade som er i samme bygning som FN i New York. Her er det en mus fra alle land på jorden, akkurat som alle nasjoner er representert i FN. De to musene Bernard og den vakre miss Bianca drar av sted til sumpene for hjelpe Penny.

 Om filmen 

 Popularitet og økonomi 
Bernard og Bianca ble en publikumssuksess i flere land, inkludert USA, hvor den innbrakte den $48,8 millioner og havnet på en 10. plass over de mest innbringende filmene i 1977. Den ble meget populær i Frankrike og Vest-Tyskland hvor den ble den mest innbringende filmen i 1977 (foran storsuksesser som Star Wars).

Den ble satt opp på kino på nytt i 1983 og i 1989 og har gjennom årenes løp innbrakte $169 millioner på verdensbasis,D'Alessandro, Anthony (October 27, 2003). "Cartoon Coffers – Top-Grossing Disney Animated Features at the Worldwide B.O.". Variety. p. 6. hvorav $71 millioner i USA.

Produksjonskostnadene var på $7,5 millioner.

 Anmelderne 
Den ble godt mottatt av anmelderne, noe som gjenspeiles i at den har fått 80 % på Rotten Tomatoes. Den amerikanske filmkritikeren Leonard Maltin gav den 3 av 4 stjerner.

Også de norske anmelderne gav den god omtale. Blant annet så gav VG den terningkast seks og Dagbladet fire.

 Utgivelser 
Bernard og Bianca ble gjenutgitt for visning på kinoene 16. desember 1983 og 17. mars 1989. Den ble utgitt på video (VHS og Laserdisc) den 16. september 1992 og relansert den 8. januar 1999. Den ble utgitt på DVD den 20. mai 2003.

 Rolleliste (stemmer) 
 Rolle Engelske stemmer Norske stemmer (1990) Bernard Bob Newhart Magnus Nielsen Bianca Eva Gabor Unn Vibeke Hol Penny Michelle Stacy Hege Hatlo Medusa Geraldine Page Kari-Ann Grønsund Snoops Joe Flynn Knut Risan Orville Jim Jordan Øivind Blunck Rufus John McIntire Ole Jørgen Nilsen Luke Pat Buttram Trond Brænne Ellie Mae Jeanette Nolan Mari Maurstad Konferansiermus Bernard Fox Trond Brænne

 Referanser 

 Eksterne lenker 




Kategori:Animerte fantasyfilmer fra USA
Kategori:Animerte eventyrfilmer fra USA
Kategori:Animerte barnefilmer fra USA
Kategori:Disney-filmer
Kategori:Filmer fra 1977
Kategori:Engelskspråklige filmer
Kategori:Animerte filmer med antropomorfe dyr